kardosdrur/scandi-wiki huggingface dataset:
Kanaløerne (Californien)

Kanaløerne eller Channel Islands er en større øgruppe i Santa Barbara Kanalen i Stillehavet ud for Los Angeles-området ved Californiens sydkyst.

De tre største af de i alt 8 øer er henholdsvis Santa Cruz, Santa Rosa og Santa Catalina.

Den nordlige ende af øgruppen blev i 1980 udlagt som det beskyttede marine havreservat 'Channel Islands National Marine Sanctuary' og omfatter de fem øer San Miguel, Santa Rosa, Santa Cruz, Anacapa og Santa Barbara, samt havet 11 km fra land med undtagelse af havet omkring Santa Rosa.

Historie 
Før europæernes kolonisering af det amerikanske kontinent var det indianske folk Chumash bosat på de nordlige øer, mens Tongva var hjemhørende på de sydlige. De tidligste spor efter mennesker i Nordamerika stammer fra Channel Islands og er ca. 13.000 år gamle.
 
Spanierne ankom til Channel Islands i 1542, repræsenteret ved Juan Rodriguez Cabrillo. Han skadede imidlertid sit skinneben under en episode med angribende Tongva-indianere og døde senere af koldbrand. Han ligger muligvis begravet på San Miguel.
 
Det var dog først i 1769, at spanierne for alvor koloniserede området omkring Los Angeles, anført af Gaspar de Portola.
 
Det markerede et begyndende forfald af de indianske samfund på en række områder. De sidste oprindelige indbyggere forlod øerne i løbet af 1820'erne, da de flyttede til fastlandet for at arbejde i de spanske missioner og landsbyer (pueblos). Det anslås, at chumashfolket i dag er på knap 5.000 personer
 og
Tongva folket på ca. 1.700.

Se også 
Etnografisk klassifikation af oprindelige amerikanere
Spaniens kolonisering af Amerika
Nationalparker i USA

Referencer

Eksterne henvisninger 
 Channel Islands National Marine Sanctuary Reservatets egen hjemmeside 

Californiens geografi
Øer i USA
Per Pugholm Olsen

Per Pugholm Olsen (født 12. marts 1964 i Hobro) er en dansk officer i Flyvevåbnet, der er generalløjtnant og koncernstyringsdirektør i Forsvarsministeriets departement. Før dette fungerede han som Danmarks militære repræsentant ved NATO.

Uddannelse og karriere 
Olsen tog 1983-85 reserveofficersuddannelse på Flyvevåbnets Sergent- og Reserveofficersskole, blev 1984 løjtnant af reserven, gennemførte 1985-88 officersgrunduddannelsen på Flyvevåbnets Officersskole og blev premierløjtnant. Han tog 1991 Stabskursus I på Forsvarsakademiet, 1991-92 Videreuddannelsestrin I/L på Flyvevåbnets Officersskole og 1994-95 Stabskursus II på Forsvarsakademiet. Olsen avancerede 1992 til kaptajn, blev 1995 major, 1998 oberstløjtnant og var 2001-02 ved Air War College, Alabama, USA, og blev Master of Strategic Study, Air University og samme år oberst. 2005 blev han udnævnt til midlertidig brigadegeneral og 2008 til generalmajor. 2008-10 var han chef for Forsvarsstabens Planlægnings- og Driftsstab og fra 2010 chef for Forsvarsstabens Planlægningsstab. 2011-2014 chef for Forsvarets Materieltjeneste. I februar 2017 tiltrådte han stillingen som koncernstyringsdirektør i Forsvarsministeriets departement. Han er medlem af VL-gruppe 70.

Per Pugholm Olsen blev den 10. december 2019 fritaget for tjeneste efter skandalen om regnskabsrod og mulig svindel i Forsvarsministeriets Ejendomsstyrelse af forsvarsminister Trine Bramsen. Dette skete fire dage efter, at statsrevisorerne rettede en sønderlemmende kritik af styrelsen. Statsrevisorerne udtalte sig på baggrund af en undersøgelse fra Rigsrevisionen. Ifølge forsvarministeren havde Per Pugholm Olsen 'en stor rolle for, at sagen ikke blev fanget tidligere'.

Øvrige funktioner 
1988-1991 var Olsen Tactical Control Officer ved HAWK Eskadrille 542, 1992-94 stabsofficer ved Flyvertaktisk Kommandos Udviklingssektion, 1995-96 eskadrillechef for HAWK Eskadrille 533, 1996-98 sektionschef i Flyvertaktisk Kommandos Udviklingssektion, 1998-2001 afdelingschef ved Flyvertaktisk Kommandos Planlægningsafdeling, 2002-04 afdelingschef i Forsvarskommandoens Udviklingsafdeling, 2004-05 stabschef ved Flyvertaktisk Kommando, 2005-06 Deputy Commander, Coalition Military Assistance Training, Team (CMATT), Multinational Security Transition Command – Iraq (MNSTC-I), Bagdad og 2006-08 stabschef ved Flyvertaktisk Kommando.

Olsen er gift med reklametegner Helene Rynkeby Aabo.

Dekorationer 
 Kommandør af Dannebrogordenen (siden 1. oktober 2012)
 Forsvarets Medalje
 Hæderstegnet for god tjeneste ved Flyvevåbnet, 25 år.
 Reserveofficersforeningen i Danmarks Hæderstegn
 Legion of Merit, Officer

Kilder 
 CV hos Forsvaret

Referencer 

Personer i Kraks Blå Bog
Generaler i Flyvevåbnet
Kommandører af Dannebrog
Direktører for tjenester i Forsvaret
Personer fra Hobro
Danskere i 1900-tallet
Danskere i 2000-tallet
Biosyntese

Biosyntese (også kaldet biogenese) er en enzymkatalyseret proces i alle levende celler, hvor substrater omdannes til mere komplekse produkter. Biosyntesen udgør derfor ofte anabolisme i levende organismer. Biosyntesen består ofte af flere koblede enzymatiske trin, hvor produktet fra det ene trin bliver brugt som substrat i det efterfølgende trin. Eksempler på sådanne biosyntetiske processer med flere reaktionstrin er syntesen for aminosyrer, fedtsyrer og naturstoffer. Biosyntesen spiller en stor rolle i alle celler, og kombineret udgør de mange specialiserde, metabolske reaktioner generel metabolisme.   

Forudsætningene for biosyntese er prekursorene (kemiske forbindelser som deltager i reationer som giver andre forbindelser), kemisk energi (for eksempel i form af ATP) og katalytiske enzymer, som kan kræve reduktionsmidler (for eksempel i form af NADH eller NADPH).

Almindelige kendte produkter i biosyntesen omfatter blandt andet proteiner, vitaminer og antibiotika. De fleste organiske forbindelser i levende organismer dannes i biosyntetiske reaktioner. 

Metabolisme
William Wharton

William Wharton (født Albert William Du Aime 7. november 1925 i Philadelphia, død 29. oktober 2008 i Encinitas) var en amerikansk-født forfatter, som er bedst kendt for sin roman Birdy.

Liv og gerning 

Wharton blev født i Philadelphia, Pennsylvania og voksede op i en mindrebemidlet, hårdtarbejdende, katolsk familie. I 1943 bestod han sin eksamen fra Upper Darby High School.

Under 2. verdenskrig tjente Wharton i den amerikanske hær, hvor han blev hårdt såret under Ardenneroffensiven. Af Whartons erindringer fremgår det, at han havde betænkeligheder ved at være soldat.

Efter krigen tog Wharton en doktorgrad i psykologi og studerede i øvrigt kunsthistorie på University of California, Los Angeles. Wharton underviste senere i kunsthistorie.

Hans første roman, Birdy, udkom i 1978, da Wharton var mere end 50 år. Den handler om drengen Birdy, som er dybt betaget af fugle. Wharton selv havde over 170 kanariefugle, da han var 17 år, og han stoppede aldrig med at holde fugle. 1 Romanen blev hurtigt udbredt og anerkendt, og Wharton modtog flere priser for den. Desuden blev Birdy filmatiseret med Nicholas Cage og Matthew Modine i hovedrollerne.

I 1988 blev Whartons datter, Kate, hans svigersøn, Bill og hans børnebørn, 2-årige Dayiel og Mia på 8 måneder, dræbt i en bilulykke forårsaget af røg fra et nærliggende landbrug. Wharton skrev bogen Ever After: A Father's True Story, som omhandler kampen for oprejsning efter ulykken og sorgen over de døde familiemedlemmer.

Forfatterskab 
 Birdy (1978)  (dansk: )
 Far (original titel: Dad) (1981)
 I den klare nat () (1982) (original titel: A Midnight Clear, )
 Scumbler (1984)
 Pride (1985)
 Tidings (1987)
 Franky Furbo (1989)
 Fast Lovers (1991)
 Wrongful Deaths (1994)
 Ever After: A Father's True Story (1995)
 Houseboat on Seine (1996)

Referencer

Eksterne henvisninger 

 
 

Forfattere fra USA
Personer fra Philadelphia
Amerikanere i 2. verdenskrig
Kunsthistorikere fra USA
Victor Wanyama

Victor Wanyama (født 25. juni 1991 i Nairobi, Kenya) er en kenyansk fodboldspiller, der spiller for Montreal Impact. Han er endvidere anfører på Kenyas fodboldlandshold.

Karriere 
Han startede sin europæiske karriere i 2008 hos belgiske Germinal Beerschot hvor han spillede 50 kampe og scorede to mål. I 2011 skiftede han til den skotske storklub Celtic FC og efter et succesfyldt ophold med 61 kampe og 10 scoringer, blev han i sommeren 2013 solgt for det højeste beløb nogensinde i skotsk fodbold til Southampton, 12,5 mio. GBP.

Victor Wanyama blev den første spiller fra Kenya til at score i Champions League-turneringen, da han den 7. november 2011 scorede det første af Celtics mål i 2-1-sejren over FC Barcelona.

Referencer

Eksterne henvisninger 
 

Fodboldspillere fra Kenya
Fodboldspillere fra Southampton F.C.
Fodboldspillere fra Celtic F.C.
Fodboldspillere fra Germinal Beerschot
Personer fra Nairobi
Christian Gotfried Hummel

Christian Gotfried Hummel (født 17. april 1811 i København, død 21. august 1872 sammesteds) var en dansk ingeniør og direktør for Polyteknisk Læreanstalt.

Liv og gerning 
Han gik i skole i Nyboder og kom der efter i tømrerlære på Holmen, hvor faderen var tømrerformand, mens han tillige blev elev i Skibsbygningsskolen. I 1831 begyndte han at studere ved Polyteknisk Læreanstalt, mens han fortsat arbejdede på Holmen, og underviste samtidig i de Massmannske Søndagsskoler og ved Vajsenhuset, og allerede 1834 blev han kandidat i mekanik. Kort efter, i november 1835, konstitueredes han som docent i maskinlære ved Polyteknisk Læreanstalt, og 1838 ansattes han fast som lektor i maskinlære og lærer i tegning samt som medlem af anstaltens bestyrelse, og først da opgav han den ansættelse i Søetatens Konstruktionskammer, han havde haft siden 1833. I 1849 blev han titulær professor. Hummel blev Ridder af Dannebrog 1854, Dannebrogsmand 1862 og etatsråd 1867.

Foruden af virksomheden ved Læreanstalten, hvor han også en kort tid (1843-45) var inspektør, lagdes der på mange måder beslag på hans kræfter. Efter, at han 1845-48 havde beklædt stillingen som vandinspektør i København, blev han således i stor udstrækning benyttet som konsulent af kommunen i hygiejnisk-tekniske spørgsmål og kom blandt andet til at få en væsentlig indflydelse på kloak-, vand- og gasværksanlæggene. Fra 1858 til 1872 benyttede ligeledes Indenrigsministeriet ham som teknisk konsulent. Ved de forskellige verdensudstillinger (London 1862 og 1871, den nordiske udstilling i Stockholm 1866, Paris 1867) var han et virksomt medlem af eller formand for komiteerne for Danmarks deltagelse. 1859-72 var han formand for Det tekniske Selskabs bestyrelse og virkede i denne stilling overordentlig meget for den tekniske undervisning af håndværkere. Endelig udnævntes han 1865 til direktør for Polyteknisk Læreanstalt og fungerede som sådan til sin død.

Han er begravet på Holmens Kirkegård.

Eksterne henvisninger 
 Asger Ostenfeld: "Hummel, Christian Gotfried" (i: Salmonsens Konversationsleksikon, 2. udgave, bind XI, s. 863-864)

Rektorer ved Danmarks Tekniske Universitet
Personer i Dansk Biografisk Leksikon
Skibsbyggere fra Danmark
Civile ansatte i Søværnet
Ingeniører fra Danmark
Titulære professorer fra Danmark
Etatsråder fra Danmark
Riddere af Dannebrog
Danskere i 1800-tallet
Personer fra København
Embedsmænd fra Danmark
Foreningsformænd fra Danmark
Backa Backa Palanka

Fudbalski klub Backa, på dansk Backa - Backa Palanka, er en fodboldklub fra Backa Palanka, Vojvodina i Serbien.

Backa er en fodboldklub fra Backa Palanka, der i 2016 opnåede at rykke op i Superliga Srbije. Klubben blev stiftet i 1945.

Fodboldklubber i Serbien
Etableret i 1945
Danny Graham

Danny Graham (født 12. august 1985) er engelsk fodboldspiller, der spiller som angriber for Blackburn.

Graham startede sin karriere i Middlesbrough F.C., men slog aldrig helt til, og i perioden 2003-2007 nåede han at spille 15 kampe. I 2007 kom han til Carlisle United F.C., og spillede der frem til 2009 hvor han kom til Swansea City A.F.C. Her var han med, da klubben rykkede op i Premier League, men i den næste sæson skiftede han til Sunderland A.F.C. Herfra blev han i sommeren 2013 blev han lejet ud efter et halvt år til sin tidligere klub Hull City, der nu også spiller i landets bedste række.

Kilder

Eksterne henvisninger 

Fodboldspillere fra England
Wikidata

Wikidata er en kollektivt redigeret flersproget vidensbase drevet af Wikimedia-stiftelsen. Det er et fælles lager for , som Wikimedia-projekter så som Wikipedia og i øvrigt hvem som helst, kan anvende under CC0 Public domain licensen. På samme måde som Wikimedia Commons tillader fælles lagring og adgang til filer (fx billeder) for alle Wikimedia-projekter, således er også wikidata-registrene alment tilgængelige.

Koncept 

Wikidata er en dokument-orienteret database, centreret om emner. Hvert emne repræsenterer en side på en Wikipedia og identificeres af et unikt nummer foranstillet af bogstavet Q - fx Q7163 for emnet Politik. Dette giver mulighed for, at grundlæggende information om emnet kan oversættes uden at give noget sprog en fortrinssstilling.
Information tilføjes ved at oprette udsagn. Udsagn udgøres af nøgle-værdi-par, hvor der for hver egenskab (nøglen) findes et eller flere tilhørende udsagn.

Udviklingshistorie 
Etableringen af Wikidata blev muliggjort i kraft af donationer fra Allen Institute for Artificial Intelligence, Gordon and Betty Moore Foundation og Google på i alt 1,3 mio. EUR. Projektet blev indledningsvist forestået af Wikimedia Tyskland og organiseret i tre faser:
 Centralisering af interwiki-link mellem artikler om samme emne på forskellige sprog. Fasen er afsluttet.
 Etablering af et centralt sted med data til infobokse. Fasen pågår og er delvist idriftsat.
 Etablering og opdatering af liste-artikler baseret på Wikidata.

Se også 

 DBpedia
 Semantisk web

Eksterne links 
 Wikidata

 
Netdatabaser
Wikier
Tysnesøy

Tysnesøy er den største  ø i Tysnes kommune, Vestland fylke i Norge. Arealet er 199 km². Den største by er Våge med 515 indbyggere. Det højeste punkt på øen er Tysnessåta som ligger 752 meter over havet.
Der er bro over Lukksundet til fastlandet i Fusa kommune. Øen har færgeforbindelse fra Våge til Halhjem i Os, og fra Hodnanes til Huglo og Jektevik på Stord.
Sundet Langenuen går langs vestsiden af øen, mod nord ligger Bjørnafjorden, og mod øst ligger Onarheimsfjorden.

Historie 
Njardarlög, som er det gamle navn på Tysnes, har navnet fra den norrøne gud Njord. Øen var en tid et vigtigt religiøst center. Ved det gamle handelssted Årbakka findes der gravhøje og bautastene.

Eksterne kilder/henvisninger 

Tysnes.kommune.no om Tysnesøy 

Øer i Vestland
Tysnes
Langenuen

Langenuen er et sund i Vestland fylke i Norge, beliggende  mellem øerne Stord og Huftarøy i Austevoll kommune mod vest, og Tysnesøy og Reksteren i Tysnes kommune mod øst. Sundet er 35 km langt og strækker sig fra Husnesfjorden ved indløbet til Hardangerfjorden i syd til Bjørnefjorden i nord. Mellem Stord og Huftarøy kommer Selbjørnsfjorden ind fra vest. 

Langs den nordlige del af Langenuen går en af de mest trafikerede færgeforbindelser på Europavej 39, mellem Sandvikvåg på Fitjar helt mod nord på Stord til Halhjem i Os kommune. Fra Jektevik på Stord går der færgeforbindelse  over Langenuen til Hodnanes på Tysnes og til Huglo. Der er planer om en gang at bygge en bro over Langenuen, fra Jektevik på Stord til Hodnanes på Tysnes, som en del af E39 og den fremtidige kyststamvej mellem Stord og Bergen. Projektet skal formentlig vurderes ved revisionen af Nasjonal transportplan for 2010-2019.

Kilder og henvisninger

Vestlands geografi
Stord
Fitjar
Tysnes
Austevoll
Flemming Lerche (godsejer)

Flemming Einar baron Lerche(-Lerchenborg) (født 5. januar 1872 på Lerchenborg, død 9. april 1911 i Horsens) var en dansk godsejer, bror til Christian Lerche-Lerchenborg og Otto Lerche.

Han var søn af kammerherre, landstingsmand Christian Albrecht lensgreve Lerche og Cornelia Emma Sophie Louise Tillisch, blev 1890 student fra Roskilde Katedralskole og 1895 exam.jur. Lerche var ved landvæsenet, blev 1897 ejer af Rohden i Stouby Sogn og 1908 hofjægermester. Han var tillige landvæsenskommissær, fra 1905 formand for afløsningen af jagtretten i Vejle Amt, 1908 genbeskikket for tre år fra, blev 1909 medlem af Stouby Sogneråd, 1910 af Vejle Amt.

Flemming Lerche ægtede 23. september 1896 på Tjele Selma Anna Sophie Elisabeth Lüttichau (17. januar 1874 på Tjele - 14. april 1953 i Vejle), datter af stamhusbesidder, finansminister, hofjægermester, kammerherre Christian Ditlev Lüttichau og Margrethe Theresia Petrine Malvine Jessen.

Han er begravet på Årby Kirkegård.

Kilder 
 
Danske Jurister 1736-1936.
Danmarks Adels Aarbog 1934.

Flemming 1
Baroner fra Danmark
Godsejere fra Danmark
Hofjægermestre fra Danmark
Jurister fra Danmark
Amtsrådsmedlemmer
Kommunalpolitikere fra Danmark
Danskere i 1800-tallet
Danskere i 1900-tallet
Kam

En kam er et redskab til rensning og ordning af hårene og fremstilles hovedsagelig af horn, hestehove, ebonit, galalit, celluloid, skildpadde og ben. Smykkekamme af guld og sølv findes også, men de har mest et æstetisk formål.

Det er ikke sikkert, hvornår kammen blev opfundet, men det har været i Præhistorisk tid. De ældste kamme er 5000 år gamle fra oldtidens Persien.

Fremstilling 
Horn, skildpadde og hestehove spaltes, presses i varmen
fladt ud, og kammen enten udskæres, hvorefter
tænderne udfræses på maskine eller saves for
hånden, eller hele kammen stanses ud, for eksempel
således at mellemrummene mellem tænderne i
én kam danner tænderne i en anden. Derefter
følger en finere tildannelse og polering.

Ben behandles med sav eller ved fræsning; ebonit, galalit
og celluloid behandles som horn; dog
bortfalder selvfølgelig spaltningen og tilretningen.

Kam eller vævekam bruges, navnlig ved håndvæve, som
betegnelse for ritten ved vævning.

Kilde 
  af kemiker Karl Meyer

Eksterne henvisninger

Noter 

Hårpleje
Smykker
Salmonsens
Hans Seidelin (amtmand)

Hans Seidelin (14. maj 1665 i Helsingør – 19. januar 1740 i København) var en dansk embedsmand.

Som 12-årig blev Seidelin i 1677 ansat i Danske Kancelli, hvor han i 12 år var kopist. I 1689 blev han skriver ved Generalkommissariatet og ti år senere krigsbogholder ved rytteriet. I årene 1708-09 udnævntes han til generalkommisariatssekretær og tillige krigskommissær.

I 1710 udnævntes han til generalkommisariatsbogholder, overkrigskommissær til felts (til 1712) og kancelliråd. I 1713 blev han udnævnt til justitsråd, samt land- og krigskommissær for Sjælland, Møn, Lolland og Falster (frem til 1724). Her deltog han både i Den Skånske Krig samt Den Store Nordiske Krig.

Efter krigene blev han i 1724 udnævnt til etatsråd og amtmand over Københavns Amt frem til 1730. Sideløbende fra 1724 frem til 1739 var han assessor i Højesteret, 1731-35 assessor i Hofretten og 1730-40 direktør ved Generalpostamtet.

Seidelin købte i 1730 Hagestedgård beliggende omkring 1 km fra Holbæk.

Den 6. april 1731 blev han optaget i adelsstanden og blev i 1732 udnævnt til konferensråd.

Familie 
Hans Seidelin var søn af provst Hans Hansen Seidelin (1632-1668) og Sophia Davidsdatter (1643-1716). 

I 1692 giftede han sig for første gang. Bruden var Drude Margrethe Clausdatter (før ca. 1675-1711), og sammen fik de tre børn: Sophia (1693-1741), Hans (1695-1752) og Claus (1697-1700). Efter sin første hustrus død, giftede han sig i 1712 for anden gang. Bruden var Lena Margrete Munch (fødselsår ukendt; død 1725). De fik ikke nogen børn sammen.

Kilde 
Mogens Seidelin: Den Seidelinske Slægtsbog, nr. 1, s. 104-119.

Hans 3
Personer i Dansk Biografisk Leksikon
Godsejere fra Danmark
Post- og Telegrafvæsenets generaldirektører
Konferensråder fra Danmark
Amtmænd fra Danmark
Dommere i Hofretten (Danmark)
Krigskommissærer fra Danmark
Danskere i 1600-tallet
Danskere i 1700-tallet
Personer i Den Skånske Krig fra Danmark-Norge
Højesteretsdommere fra Danmark
Personer fra Helsingør
Sarah, hertuginde af York

Sarah, hertuginde af York (Sarah Margaret, født Ferguson) (født 15. oktober 1959 i London) er et tidligere medlem af det britiske kongehus. Hun er også kendt som Fergie.

Hun er beskytter af velgørenhedsorganisationer, talsperson, forfatter, filmproducent og mediapersonlighed.

Familie 
Sarah Margaret Ferguson er datter af Susan Mary Wright (1937 – 1998) og godsejer, major Ronald Ferguson (1931 – 2003), der ejede Dummer Down Farm i Hampshire. I en stor del af sin barndom boede Sarah Ferguson på Dummer Down Farm.

Hun var svigerdatter til dronning Elizabeth 2. af Storbritannien og prinsgemalen Prins Philip, hertug af Edinburgh.

Ægteskab 
23. juli 1986 giftede Sarah Margaret Ferguson sig med prins Andrew i Westminster Abbey i London. 

På bryllupsdagen fik brudeparret nye titler. Prins Andrew blev Hans Kongelige Højhed Prins Andrew, hertug af York, mens Sarah blev Hendes Kongelige Højhed hertuginden af York.

Parret blev separeret i 1992 og skilt i 1996.

I tiden efter deres skilsmisse har hertugen og hertuginden ofte haft fælles adresse, når de har været i England. Indtil 2004 var det Sunninghill House nær Windsor Slot. Fra 2008 er deres fælles adresse Royal Lodge fem km fra Windsor Slot.

Børn 
I hertugen og hertuginden af York har to døtre:
 Prinsesse Beatrice af York, født 1988. I 1988-2015 var hun den første (dvs. højst placerede) kvinde i den britiske tronfølge. 
 Prinsesse Eugenie af York, født 1990. I 1990-2015 var hun den  den anden kvinde i den britiske tronfølge.

Da Prinsesse Charlotte af Cambridge blev født den 2. maj 2015 blev prinsesse Beatrice nummer syv i arvefølgen, mens prinsesse Eugenie blev nummer otte .

Titler 

 15. oktober 1959 – 23. juli 1986: Frøken (miss) Sarah Margaret Ferguson
 23. juli 1986 – 30. maj 1996: Hendes kongelige højhed Hertuginden af York
 30. maj 1996 – 21. august 1996: Hendes kongelige højhed Sarah, hertuginde af York 
 21. august 1996 – nu: Sarah, hertuginde af York

Under sit ægteskab var Sarah Fergusons lange titel: Hendes kongelige højhed Prinsesse Andrew, hertuginde af York, grevinde af Inverness, baronesse Killyleagh.

Henvisninger

Eksterne henvisninger 

Kongelige fra Storbritannien
Huset Windsor
Personer fra London
Hertuginder af York
Åstrup Møllebæk

Åstrup Møllebæk er et mindre vandløb i Vendsyssel.

Bækken løber fra Svanelunden i Hjørring. Efter få kilometer får den tilløb af Friskbæk.

Til sidst løber bækken ud til Liver Å, som har sit udløb i Nordsøen ved Kærsgård Strand.

Se også 

 Hæstrup Møllebæk
 Aastrup Hovedgaard

Vandløb i Danmark
Hjørring Kommunes geografi
Pausanias (geograf)

Pausanias (græsk: Παυσανίας Pausanías) var en græsk rejsende og geograf i 100-tallet e.Kr., som levede på samme tid som kejserne Hadrian, Antoninus Pius og Marcus Aurelius. Han er kendt for sin bog Beskrivelse af Hellas (Ἑλλάδος περιήγησις), et omfattende værk som beskriver antikkens Hellas og store dele af den hellenistiske verden fra hans egne observationer. Værket er en afgørende forbindelse mellem klassisk litteratur og moderne arkæologi, og er en af de vigtigste samtidige kilder om antikkens monumenter i Hellas.

Forfatteren Andrew Stewart vurderede ham som "en omsorgsfuld, vandrende forfatter, han er interesseret ikke bare i det storslåede eller fortræffelige, men i uvanlige udsigter og mærkelige ritualer. Han er tidvis uagtsom eller gør uberettigede slutninger, og hans førere eller selv hans egne notater har vildledt ham; dog er hans ærlighed ubetinget og hans værdi er uden sidestykke."

Pausanias var antagelig fra Lydien. Han var godt kendt med vestkysten af Anatolien, men hans rejser strakte sig langt uden for grænserne af Jonien. Før han besøgte Hellas havde han været i Antiokia, Jaffa, Jerusalem og ved Jordanflodens bredder. Han havde set pyramiderne i Egypten, mens han blev vist hymnen som en gang blev sendt til tempelet til Ammon af Pindaros. I Makedonien havde han næsten helt sikkert set Orfeus' grav. Han krydsede over til Italien og havde set nogen af byerne i Campania og underværkerne i Rom. Han var en af de første til at skrive, at han havde set ruinerne af Troja, Alexandria Troas og Mykene.

Noter

Eksterne henvisninger 

 Messinia Travels artikel om Pausanias 
 Carsten Weber-Nielsen (oversættelse af) og Erik Worm (kommentar): "Pausanias, Beskrivelse af Grækenland, bog 3." (AIGIS 2007, 2) 
 Carsten Weber-Nielsen og Erik Worm (oversættelse af): "Pausanias, Beskrivelse af Grækenland, bog 4." (AIGIS 2007, 2) 
 Erik Worm: "Forord til Pausanias-oversættelsen" (AIGIS 2007, 2) 
 Erik Worm: "Pausanias-vita" (AIGIS 2007, 2) 

Rejsebogsforfattere fra Grækenland
Geografer